Gemeentebrief week 30 (29 Julie 2016)
GEDAGTE VIR DIE WEEK “Ek streef na ‘n taal van seisoenale migrasie terwyl ek as reisiger my bladsak met onbeperkte stilte vul.” (Assia Djebar in L’ Amour, la fantasia (1985); vertaling Carina S)
09:00 Erediens olv ds André: Leef ons met ‘n eksterne of interne beheermeganisme. Reinhold Niebuhr se gebed
09:00 Gesinsdiens in saal olv ds Harm
Tee: Baie dankie aan Roberta Pretorius en Bets Serfontein
Blomme: Baie dankie aan Karien Kromhout
18:00 Jeugdiens olv ds Rykie.
Tienergroepe net hierna. Almal hartlik welkom!
Ons beskik nou oor SnapScan. U kan die toepassing op u selfoon aflaai en dan gedurende die erediens u offergawes of maandelikse bydraes met SnapScan aan die gemeente oordra. U kan ook allerlei ander betalings (bv winkels en markte) so kontantloos en veiliger doen. Vir meer inligting kliek hier. VOORBIDDING
Die Dagbestuur doen ‘n beroep op lidmate om in hulle daaglikse wandel en ook in hulle gebede aan die komende verkiesing en die sleutelrol wat dit speel, te dink. Mag ons met wysheid leef en werk sodat geregtigheid deur ekonomiese herstel kan kom.
Ongesteld: Dries du Plessis (Larmenier); Gerhard Olckers (Garsfontein); Erna Schoeman (Aspensingel); Ita Pretorius (Waterkloof 101)
- Dorothea Smit (de La Rouviere) voorheen in ons gemeente en nou in George, wie se broer van 88 in trekkerongeluk oorlede is
- ‘n Geestelike vader van ons gemeente, oom Hennie Pistorius, is verlede Dinsdagaand oorlede. Ons harte gaan uit na tannie Lizette, die kinders en kleinkinders. ‘n Dankdiens vir sy lewe is verlede Vrydag gehou.
- ‘n Gesprek rondom eredienste en geestelike versorging in 2017 vind plaas op Donderdag 11 Augustus om 18:30 in die gemeentehuis
- Buitengewone kerkraadvergadering op Sondag 14 Augustus om 10:30 – 11:00 om die afgevaardigdes vir die Ringsitting, finansiële state en jaarverslag goed te keur
- Gewone kerkraadvergadering op Dinsdag 16 Augustus om 18:30 in die gemeentehuis
KERMIS OP 26 EN 27 AUGUSTUS 2016 – OOR 4 WEKE!!
- U kan nou reeds nie-akademiese boeke en verkieslik bruikbare kinderboeke vir die boeketafel skenk
- Indien u besig is om te trek hou asb die Witolifanttafel in gedagte. U kan enige bruikbare artikels skenk
- Kom kook en bak heerlik saam vir die kermis van 10:00 – 14:00 op 11, 16, 18 en 23 Augustus. As jy nie kan kook of bak nie, kom help inskep, verpak of kom kuier sommer net saam! Kontak gerus vir Ilse Engelbrecht (sel 082 895 2969) in die verband.
Donderdae vanaf 13:15 – 15:15: Engelse lees- en skryfklasse. Belangstellendes kontak die kerkkantoor 012 460 3913.
Lees saam: Levitikus 19: 9 – 10 en Deuteronomium 20: 19 – 20
1 Wat moes die Israeliete leer uit hierdie twee opdragte oor wat hulle mag gebruik en wat hulle nie mag gebruik nie?
2 Wat leer hierdie gedeeltes julle oor al die hulpbronne (soos water en elektrisiteit) en kos wat julle in julle huis gebruik?
3 Dink julle julle as gesin koop of gebruik meer as wat julle regtig nodig het? Hoekom sê julle so?
Geen Bybelstudie op Woensdag agv stemdag.
Indien u ds André by u huis óf by sy huis óf by die kantoor wil ontmoet, skakel kerkkantoor (012 460 3913) of 072 317 0408.
Liturgie Liturgie 31 Julie 2016
GemeentebriefGemeentebrief week 30 (29 Julie 2016)
GEDAGTE VIR DIE WEEK “Ek streef na ‘n taal van seisoenale migrasie terwyl ek...Read more
BulletinBulletin 31 Julie 2016Read more
Boodskappe en bybelstudiesWandel met die Gees en ontvang geduld (lankmoedigheid)
Wandel met die Gees en ontvang vrede
Wandel met die Gees en ontvang agape-liefde